stanford-oval/wikipedia huggingface dataset:
אדלפי (לונדון)

| --- | --- |

 מידע
 עיר:  הסיטי של וסטמינסטר 
 קואורדינטות:  51°30′33″N 0°07′21″W﻿ / ﻿51.5092°N 0.1225°W﻿ / 51.5092; -0.1225
  (למפת לונדון מוגדלת) קנט סארי ברקשייר בקינגהאם הרטפורדשייר אסקסאדלפי(למפת לונדון רגילה) קנט סארי בר. בקי. הרטפורדשייר אסקסאדלפי(למפת הסיטי של וסטמינסטר רגילה) הפרלמנט הבריטיאדלפי(למפת הסיטי של וסטמינסטר מוגדלת) הפרלמנט הבריטיאדלפי
 
אדלפי של האחים אדם (1768–1772) היה הבניין הנאו-קלאסי הראשון בלונדון. אחד עשר בתים גדולים בעלי חזית של מרפסת על קמרונות, עם רציפים מתחת, הידועים כקשתות אדלפי.
מרא נוכחי של הבניין הנותר היחיד, טרסת אדלפי 11, הבית השמאלי ביותר מבין הבניינים המקוריים במבט מהנהר.
אדלפי (מיוונית ἀδελφοί, כלומר "אחים") הוא רובע בסיטי של וסטמינסטר בלונדון. לעיתים נדירות בשפה הרווחת, אדלפי מקובצת עם אלדוויץ' כמחוז סטרנד הגדול (רחוב ראשי של לונדון בין שני האזורים) אשר במשך עשורים רבים היווה מחוז בחירה פרלמנטרי ומחוז רישום אזרחי.
בנייני אדלפי

הרובע נקרא על שם בנייני אדלפי, גוש של 24 בתים טוריים נאו-קלאסיים מאוחדים שתפסו את השטח בין הסטרנד לתמזה בקהילה של סנט מרטין אין דה פילדס. הם כללו גם בניין מטה של "החברה למען עידוד אומנויות, ייצור ומסחר" (הידועה כיום בשם החברה המלכותית לאמנויות). חורבות בית דורהאם, שהיו במקום, נהרסו לצורך בנייתן.
רוברט אדם הושפע מביקורו הנרחב בארמון דיוקלטיאנוס בספליט, קרואטיה (לשעבר דלמטיה), והוא יישם חלק מהשפעה זו בעיצוב בנייני אדלפי הנאו-קלאסיים.
רבים מבנייני אדלפי נהרסו בתחילת שנות ה-30 והוחלפו באדלפי החדש, בניין אר דקו מונומנטלי. הבניינים שנותרו מאדלפי הישנה כוללים את מרפסת אדלפי 11 (שבעבר אוכלסה על ידי המומחים הנומיסמטיים AH Baldwin & Sons Ltd) ועל ידי מטה החברה המלכותית לאמנויות (שהתרחב לשניים מהבתים לשעבר).
תושבים ידועים

לוועדת הקולוניזציה של דרום אוסטרליה (1834–1843) היו משרדים בטרסת אדלפי 6 בשנת 1840. רולנד היל היה מזכיר הגוף הזה, ובתקופה זו הוא הגה את תוכנית הדואר בפני שלו.
בית הספר לכלכלה של לונדון קיים את השיעורים הראשונים שלו באוקטובר 1895, בחדרים ברחוב ג'ון 9, אדלפי, לפני שעבר למיקום קבוע יותר בטרסת אדלפי מספר 10. בהיותו באדלפי, החוקרים והסטודנטים של בית הספר לכלכה היו פעילים בשכונה ובקהילה הסובבות.
באמנות

דייוויד קופרפילד, שנוצר על ידי צ'ארלס דיקנס, גר ברחוב בקינגהאם באדלפי.
הבלש הבדיוני גדעון פל, שנוצר על ידי ג'ון דיקסון קאר, התגורר בטרסת אדלפי 1.
בניין אדלפי משנות ה-30 שימש עבור כמה סצנות בפרק של "פוארו של אגתה כריסטי" של ITV בפרק "Theft of the Royal Ruby", ובפרק "The Plymouth Express".
בסדרה האוטוביוגרפית למחצה של א"מ דלאפילד, "יומן פרובינציאלי של גברת פרובינציאלית", מצוין כי "הגברת הפרובינציאלית בזמן מלחמה, הגיבורה בעלת השם עובדת בקנטינה של מקלט לתקיפות אוויר שנמצא מתחת לאדלפי במהלך המלחמה המדומה". חלק ניכר מהנרטיב מוקדש לתיאור האווירה ותושבי המבנה והסביבה, ורבים מאירועי הספר מתרחשים כאן.
ספרה הבדיוני של קורה הריסון, עונה של חשיכה (Season of darkness), מתרחש ברובו בטרסת אדלפי מס' 5 ובסביבתו.
הערות שוליים

↑  Mills, A., Oxford Dictionary of London Place Names, (2001)
↑  Peter De Bolla, The Education of the Eye: Painting, Landscape, and Architecture, 2003, Stanford University Press. 296 pages מסת"ב 0-8047-4800-4
↑  C. Michael Hogan, "Diocletian's Palace", The Megalithic Portal, Andy Burnham ed, 6 Oct. 2007
↑  The British Almanac of The Society for the Diffusion of Useful Knowledge, for the year of our Lord 1840. Charles Knight & Co. 1840. p. 59. נבדק ב-10 בדצמבר 2020. {{cite book}}:  (עזרה)
↑  "Adelphi Terrace". British History Online. 10 בדצמבר 2020. נבדק ב-10 בדצמבר 2020. {{cite web}}:  (עזרה)
↑  "LSE 1895". London School of Economics. 2000. אורכב מ-המקור ב-5 באוגוסט 2009. נבדק ב-23 ביולי 2009. {{cite web}}:  (עזרה)
↑  Eirik (2013-07-04). "Investigating Poirot של אגתה כריסטי: פרק אחר פרק: גניבת הרובי המלכותי". Investigatingpoirot.blogspot.ch. נבדק ב-2016-02-16.
↑  "On Location with Poirot - The Plymouth Express". www.tvlocations.net. נבדק ב-2018-03-08.
↑  Delafield, E.M. (מאי 2014). יומנה של גברת פרובינציאלית. לונדון: Penguin Classics.
| --- | --- |
בקרת זהויות :  NLI: 987007542757705171 
"מראה של לונדון" מאת אלכסנדר נסמית', 1826.
אג'יפטוזאורוס

| אג'יפטוזאורוס |
| --- | --- |
 איור אפשרי של אג'יפטוזאורוס
תקופה
קנומן, 95 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: אג'יפטוזאורוס
מין:: Aegyptosaurus baharijensis
שם מדעי
 Aegyptosaurus ‏שטרומר, 1932

אג'יפטוזאורוס (שם מדעי: Aegyptosaurus; מילולית: "לטאה מצרית") הוא סוג של דינוזאור גדול מקבוצת הזאורופודים שחי בצפון אפריקה שלפני 95 מיליון שנה מזמננו. הוא השתייך לקבוצת הטיטאנוזאורים הענקיים שרובם חיו באמריקה הדרומית, אך היה קטן ופרימיטיבי. הוא היה קרוב רחוק של האנדזאורוס ושניהם נחשבים לסוגים ללא מקור בקבוצת הטיטאנוזאורים.
הממצאים של הדינוזאור התגלו בכמה חפירות במצרים שכללו שרידים מועטים של חוליות זנב. מאובנים נוספים התגלו בתצורת פראק (אנ') ובתצורת בחרייה (אנ') שבניז'ר, שם התגלו גם הדיקראוזאורוס והפרליטיטאן ופאונה גדולה של יצורי מים או ביצות. אלה ניצודו בידי טורפי הענק בחרייזאורוס, קרכרודונטוזאורוס והספינוזאורוס. הוא תואר ב-1932 בידי החוקר ארנסט שטרומר (אנ') שהעביר את הממצאים למינכן. ברם אלה הושמדו ברובם, לצד שרידי ספינוזאורוס, במהלך מלחמת העולם השנייה ורק ממצאים בודדים נותרו.
דינוזאור זה מוערך שהגיע לאורך של 15 מטרים ומשקל של 7 טונות בקירוב, ע"פ החוקר גרגורי ס. פאול.
אדלר דיפלומט

| --- | --- |

Adler Diplomat
 מאפיינים כלליים
 יצרן:  אדלר ("Adler (cars and motorcycle)" (אנ'))
 שנות ייצור:  1934–1940
 הרכבה:  גרמניה גרמניה
 מודל קודם:  Adler Standard 6 (אנ')
 מודל אחריו:  Adler 2.5-litre 
 סיווג:  מכונית סלון
 אורך:  4,750 מ"מ (דגם "Limousine", יוצר בין השנים 1934-1935)  4,900 מ"מ   (דגם "Pullman Limousine" יוצר בין השנים 1934-1935)  5,050 מ"מ (1935-1938)
 רוחב:  1,740 מ"מ
 גובה:  1,650 מ"מ
 משקל:  1,480-1,710 ק"ג
 בסיס גלגלים:  3,200 מ"מ  (דגם "Limousine")  3,350 מ"מ  (דגם "Pullman Limousine")
 מפרט טכני
 מנוע:  6 צילינדרים,  בטור, 2,916 סמ"ק המפיק 60 כ"ס  6 צילינדרים,  בטור, 2,916 סמ"ק המפיק 65 כ"ס
 הילוכים:  תמסורת ידנית
 מהירות מרבית:  100-105 קמ"ש
 צריכת דלק:  17-18 ליטר ל-100 ק"מ
 
אדלר דיפלומט (בגרמנית: Adler Diplomat) היא מכונית סלון מתוצרת יצרנית האופנועים והמכוניות הגרמנית אדלר ("Adler (cars and motorcycle)" (אנ')) אשר יוצרה בין השנים 1934–1940.
סך הכול, יוצרו 3,205 יחידות.
במלחמת העולם השנייה "אדלר דיפלומט" דגם קבריולה שירת בורמאכט.
תצורות "אדלר דיפלומט"

"Limousine" -  סלון, 4 דלתות, 4 מושבים
"Pullman Limousine" - סלון, 4 דלתות, 6 מושבים, חלל פנימי מרווח יותר מדגם ה- "Limousine"
"Cabriolet"
סדרות "אדלר דיפלומט"

"Diplomat (3G)" (יוצר בין השנים 1934-1935 בתצורות: לימוזינה, קבריולה)
"Diplomat (3GS)" (יוצר בין השנים 1934-1935 בתצורת: פולמן-לימוזינה)
"Diplomat (3G (Ü))" (יוצר בין השנים 1938-1935 בתצורות: לימוזינה, קבריולה)
"Diplomat (3GS (Ü))" (יוצר בין השנים 1938-1935 בתצורת: פולמן-לימוזינה)
תמונות

"אדלר דיפלומט" שנת 1935 - קבריולט
"אדלר דיפלומט" שנת 1935 - קבריולט
"אדלר דיפלומט" דגם "3GS"
הערות שוליים

↑  Oswald, Werner (2001). Deutsche Autos 1920-1945, Band (vol) 2 (in German). Motorbuch Verlag. ISBN 3-613-02170-6
↑  "אדלר דיפלומט" - מפרט autogallery.org.ru/m/adldipl
↑  "אדלר דיפלומט" בוורמאכט kfzderwehrmacht.de/Homepage_english/Motor_Vehicles/Germany/Adler/Adler_Diplomat
↑  "אדלר דיפלומט" car.info/en-se/adler/diplomat
↑  "אדלר דיפלומט" סלון fastestlaps.com/models/adler-diplomat-3gs
Shouldn't a Told You That

Shouldn't a Told You That (בעברית: לא הייתי צריכה להגיד לך זאת) הוא אלבומם השלישי של להקת הקאנטרי דיקסי צ'יקס אשר יצא ב-2 בנובמבר 1993 על ידי Crystal Clear Sound. זהו גם היה האלבום האחרון שלהם עם חברה זו והאלבום האחרון בהשתתפות הבסיסטית של הלהקה  לורה לינץ'. אלבום זה בדומה לשני האלבומים שלפניו כשל באופן נחרץ ולכן גם לא יצאו ממנו סינגלים. שם האלבום קרוי על שיר בעל אותו שם הנמצא באלבום. הוא יצא מחדש ב-10 בפברואר 1994 אך ללא הצלחה. האלבום קיבל ציון של 3 כוכבים מתוך 5 על ידי מגזין AllMusic.
רשימת רצועות

Whistles and Bells" - 3:01"
I'm Falling Again" - 3:25"
Shouldn't a Told You That" - 3:05"
Desire" - 3:30"
There Goes My Dream" - 3:32"
One Heart Away" - 3:35"
The Thrill Is in the Chase" - 3:09"
I Wasn't Looking for You" - 3:28"
I've Only Got Myself to Blame" - 3:22"
Planet of Love" - 5:00"
* רצועת בונוס: "Boo Hoo"
אדוארד וילהלם פוזה

| --- | --- |

 לידה:  9 ביולי 1812 דיסלדורף, הרפובליקה הפדרלית של גרמניה 
 פטירה:  14 במרץ 1878 (בגיל 65) פרנקפורט, הקיסרות הגרמנית 
 מקום לימודים:  האקדמיה לאמנות של דיסלדורף 
 
אדוארד וילהלם פוזה (בגרמנית: Eduard Wilhelm Pose‏; 9 ביולי 1812 – 14 במרץ 1878) היה צייר נוף רומנטי גרמני, קשור לבית הספר לציור בדיסלדורף.
ביוגרפיה

אביו, לודוויג פוזה היה צייר דקורטיבי. כילד הוא ליווה אותו בעבודתו בכל רחבי ריינלנד. במהלך ביקור בטירת ריינשטיין, שם קיבל אביו עבודה מהנסיך פרידריך, הוא החליט להיות גם צייר.
בין השנים 1829 עד 1836, הוא למד באקדמיה לאמנות בדיסלדורף ולמד אצל צייר הנוף, יוהאן וילהלם שירמר בין השנים 1832–1833. רשימות הסטודנטים לסמסטר החורף 1832/1833 אישרו שיש לו כישרונות "משמעותיים", חריצות "נעימה" והתנהגות "טובה". בשנת 1831 ערך את הופעת הבכורה שלו בדיסלדורף עם "נוף קטן" שנרכש על ידי הנסיך וילהלם מפרוסיה. נופיו הראשונים תיארו את אזורי הונרוק ואייפל וזכו לציונים מצוינים.
בשנת 1836 הוא וכמה סטודנטים אחרים עזבו את האקדמיה, עקב סכסוכים עם המנהל השמרני שלה, וילהלם פרידריך שדו.
הוא נסע למינכן ומצא תפקיד באולפן של קרל רוטמן. התפרצות של כולרה הכריחה אותו לעבור לפרנקפורט ולמצוא עבודות ציור בטירת אלץ. הוא חזר למינכן בשנת 1838. זמן קצר לאחר מכן הציג את ציורו על טירת טירול בבריסל, שם הוא נרכש על ידי המלך ליאופולד הראשון.
לאחר מכן חזר לדיסלדורף. הוא גר עם אחותו ובעלה, האדריכל מקס יוזף קוסטודיס (1805–1885), ונסע עם אמנים אחרים ברחבי האזור. את השנים 45–1842 בילה באיטליה, בעיקר ברומא, שם לוח הצבעים שלו התבהר במידה ניכרת. לאחר 1845 חזר לפרנקפורט והפך לחלק מחוג האמנים המזוהה עם פיליפ פייט. בשנותיו המאוחרות היה מעורב במושבת האמנים בקרונברג על טאונוס.
הוא ואשתו, פאולין, הכירו את גוסטב קורבה במהלך ביקורו בפרנקפורט בשנת 1858. קורבה השתמש בה כמודל לציורו "גברת מפרנקפורט".
פוזה נחשב לאחד מציירי הנוף החשובים ביותר של בית הספר בדיסלדורף. עד מותו נותר פוזה מחויב לסגנון הקומפוזיציה המושרש ברומנטיקה, שהתבסס על קרל פרידריך לסינג ויוהאן וילהלם שירמר. הוא הכין את תמונותיו באמצעות מחקרים מדוקדקים של הטבע.
הערות שוליים

↑  Historische Commission bei der königl. Akademie der Wissenschaften, Allgemeine Deutsche Biographie, Bd. 26, 1., München/Leipzig: Duncker & Humblot, 1888, Allgemeine Deutsche Biographie, עמ' 455
↑  Johann Josef Scotti: Die Düsseldorfer Maler-Schule, oder auch Kunst-Akademie in den Jahren 1834, 1835 und 1836, und auch vorher und nachher. Schreiner, Düsseldorf 1837, S. 139, Nr. 125
↑  The J. Paul Getty Museum, Looking at the Landscapes: Courbet and Modernism, Getty Publications, 2007-12-31, ISBN 978-0-89236-927-0. (באנגלית)
| --- | --- |
בקרת זהויות :  GND: 116269588  ISNI: 0000 0000 6677 2186  RKD: 64395  ULAN: 500065750  VIAF: 47509447   WorldCat (עם VIAF): 47509447
אביחי שילה

| --- | --- |

 לידה:  29 בינואר 1979 (בן 45) ב' בשבט ה'תשל"ט פתח תקווה, ישראל 
 מדינה:  ישראל 
 תקופת הפעילות:  מ-2007
 עיסוק:  במאי, מחזאי, שחקן קולנוע
 מקום לימודים:  תורת החיים - בית הספר לקולנוע יהודי 
 יצירות בולטות:  מי שלחם  דו-פרצופי
 פרסים והוקרה:  פרס תרבות יהודית ע"ש אורי אורבך (2020) 
 https://www.avichaishilo.co.il/
 
אביחי שילה (נולד ב-29 בינואר 1979) הוא שחקן במאי ויוצר ישראלי.
בשנת 2020 זכה בפרס תרבות יהודית ע"ש אורי אורבך בתחום התיאטרון.
קורות חיים

נולד בשם אביחי לוין וגדל בפתח תקווה. כשהיה בן 3 הוריו התגרשו, והוא גדל עם אמו. כשהיה בן 8 נישאה אימו בשנית. שילה סיפר בראיונות כי אביו החורג התעלל בו מינית – לעיתים אף בידיעת אימו.
למד בישיבת בני עקיבא נחלים ובישיבת שילה. שירת בחטיבת הנח"ל במסגרת ישיבת הסדר. במהלך לימודיו בישיבה היה חבר (לצד מאיר רוטשטיין) בהרכב המוזיקלי "אסתירא בלגינא".
בין השנים 2007–2009 עבד במחלקת השיווק של תיאטרון "נקודה טובה". ב-2010 החל ללמוד משחק תורת החיים - בית הספר לקולנוע יהודי.
בשנת 2020 זכה (לצד סוניה סודרי) בפרס שר ההשכלה הגבוהה והמשלימה לתרבות יהודית לתחום התיאטרון.
קורות חיים > משחק

בשנת 2010 עבד כשחקן בתנועת מבראשית.
בשנת 2011 הקים את מרכז "דו-סטרי" במסגרתו העלה הצגות לילדים.
ב-2013 היה חבר באנסמבל "נאפולופו" לזכרו של אביתר בורובסקי.
ב-2014 גילם את יעקב, התפקיד ראשי בסרט הקצר "ערירי" של מוטי מאור. הסרט זכה בפרס הסרט הטוב ביותר בפסטיבל של בית הספר לקולנוע יהודי.
ב-2015 יזם (לצד הנהלת מתחם "הגולה" בפתח תקווה) וניהל אמנותית את "מגדלור" – ערב חשיפה לאמני במה צעירים. מיזם זה פעל במשך כשנתיים עד להפסקתו בעקבות גידול סרטני (לימפומה של העור) שהתגלה אצל שילה.
בשנת 2018, לאחר שהבריא, העלה מופע יחיד אוטוביוגרפי בשם "מי שלחם".
ב-2017 שיחק בסרט "פנסיה" שכתב וביים נדב גדליה.
ב-2021 שיחק בסרט הקצר "שיחה במשפחה" שכתבה וביימה לאה אונגר במסגרת תוכנית א-קיצער 2021– חממת קולנוע מקצועית ליוצרות חרדיות.
ב-2022 שיחק בסרט סטודנטים בשם "חיים אחרי המוות" של ינון וייל. סרט זה זכה בפרס סרט הסטודנטים הטוב ביותר בפסטיבל סרטי הילדים במוסקבה ובפרס הראשון בתחרות הסטודנטים של Nashville Jewish Film Festival בארצות הברית.
קורות חיים > משחק > פרסומות

ב-2017 שיחק בסרטון "חלון הזדמנויות" שביים מני וקשטוק עבור ארגון נפש לנפש, ובסרטון שכתב וביים אור רייכרט עבור עמותת מקימי – השער לכלכלה נבונה. ב-2018 שיחק בפרסומת לעמותת "חיים של טובה" בהפקת אולפני אתרוג. ב-2020 שיחק (לצד דנה קוצ'רובסקי) בפרסומת לעמותת מקימי. ב-2021 שיחק בפרסומת ל"speak".
קורות חיים > משחק > תיאטרון

העלה את ההצגות:
שאדע שסלחת – מחזה על עולה חדש מצרפת המתדרדר לגנבה
מי שלחם – מופע אוטוביוגרפי
דו פרצופי – דמות פיקטיבית המזדהה תחילה כחילוני קיצוני ולאחר מכן כחרדי קיצוני
מי אתה אתרוג – הצגת ילדים בשילוב בובה
אני רוצה גם – הצגת בובות לילדים
מה ששלי של מי – הצגה העוסקת בענווה וצניעות
האגרת
מילת קסמים – דמויות שונות בהיסטוריה המקיימות מפגש עם השפה העברית
לכל שירייך – הצגה העוסקת בירושלים
בואו נעשה כאן סדר  – הצגה על ליל הסדר
יש כאלו ויש כאלו – סנדלר המואס בעבודתו ויוצא למסע אחרי הגשמה עצמית
הוא היה אומר – העוסקת במסכת אבות ובדמותו של הלל הזקן
הצד המואר שבך
מה ששאלתי אותך
קורות חיים > חיים אישיים

נשוי ואב לשבעה, מתגורר בשילה.
הערות שוליים

1 2  אסתירא בלגינא באתר במה חדשה
↑  יובל אגסי, גברים דתיים וחרדים חושפים את הפגיעה המינית, באתר כאן – תאגיד השידור הישראלי, 4 באפריל 2021
↑  טלי פרקש, צועק את הכאב: "על אף כל הקשיים, הצלחתי לשקם את עצמי", באתר ynet, 24 בינואר 2018
↑  בין זוכי הפרס ע"ש אורי אורבך: יוצר הסדרה "שטיסל", באתר ערוץ 7, 22 בדצמבר 2020
↑  אמילי עמרוסי, השליחים של נאפו, באתר ישראל היום, 7 ביוני 2013
↑  יהודה פרל, סרטי תורת החיים: הסרט הנבחר – 'ערירי', באתר הקול היהודי, ‏14 בינואר 2016
↑  עפרה לקס, בזמנכם החופשי, באתר ערוץ 7, 29 בדצמבר 2016
↑   פנסיה – הסרט המלא, סרטון בערוץ "נדב גדליה | אמן יוצר", באתר יוטיוב (אורך: 20:59)
↑  שיחה במשפחה באתר הקרן החדשה לקולנוע וטלוויזיה
↑  שמואל מוניץ, במאיות חרדיות על המסך הגדול: "אין לנו באמת מודל לחיקוי", באתר ynet, 6 באפריל 2022
↑   חיים אחרי המוות – טריילר, סרטון בערוץ "מעלה בית ספר לקולנוע", באתר יוטיוב (אורך: 01:35)
↑  חיים אחרי המוות באתר מעלה
↑  פרס ראשון בפסטיבל מוסקבה לסרטי ילדים באתר מעלה
↑   חלון הזדמנויות – נפש לנפש, סרטון בערוץ "מני וקשטוק", באתר יוטיוב (אורך: 06:36)
↑   אביחי שילה בסרטון ל"מקימי" – השער לכלכלה נכונה פורים 2017, סרטון בערוץ "אביחי שילה", באתר יוטיוב (אורך: 01:39)
↑   עמותת חיים של טובה . מה אנו עושים?, סרטון בערוץ "חיים של טובה ע'ר", באתר יוטיוב (אורך: 03:23)
↑  אנחנו מתחפשים פעם בשנה- משפחות רבות נאלצות להתחפש בכל יום, בעמוד הפייסבוק של איתוש הפקות, 8 במרץ 2020
↑  מפסיקים להתפשר על האנגלית, בעמוד הפייסבוק של Speak – בית הספר המוביל ללימודי אנגלית בישראל, 28 בינואר 2021
↑   "שאדע שסלחת", סרטון בערוץ "אביחי שילה", באתר יוטיוב (אורך: 01:17)
↑   "מה ששאלתי אותך" – הצגה ודיון על לחץ חברתי-דוסיטרי, סרטון בערוץ "אביחי שילה", באתר יוטיוב (אורך: 01:29)
אולפיני

| --- | --- |

כנסייה באולפיני
 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  טרנוב
 תאריך ייסוד:  1349
 אוכלוסייה:  ‏
  ‑ בכפר:  2,219 (31 במרץ 2021)
 קואורדינטות:  49°48′23.7″N 21°12′11.9″E﻿ / ﻿49.806583°N 21.203306°E﻿ / 49.806583; 21.203306
 אזור זמן:  UTC +2
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאולפיני(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאולפיני(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהאולפיני(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהאולפיני  he tabBackground:;tabBorder:#aaa;defaultTab:0;
אולפיני (בפולנית: Ołpiny, יידיש: אלפין) הוא כפר במחוז טרנוב שבפרובינציית פולין קטן בדרום פולין.
היסטוריה

ראשיתה של ההתיישבות באזור בו יושב הכפר, בעמק בו עובר נהר אולשינקה (Olszynka), היא בתקופה הנאוליתית. הכפר נוסד באופן רשמי ב- 7 באוגוסט 1349, בהוראת קז'ימייז' השלישי, מלך פולין.
בשנת 1386 שוחרר הכפר מהחזקת המלוכה, על ידי המלך ולדיסלב השני יגיילו, ובמשך כ-500 שנה החזיקו בו אצילים שונים.
יהודי אולפיני

יהודי הכפר השתלבו בימי השוק שנערכו בו מימים ימימה, וסחרו במוצרי תעשייה שהביאו למקום. במחצית השנייה של המאה ה-19 הייתה בכפר קהילה מאורגנת. בשנת 1886 נתמנה לרב הקהילה הרב מרדכי דוד הורוויץ, אשר המשיך בכהונתו עד מלחמת העולם השנייה, בה נספה. בכפר הוקמה חברת "ביקור חולים", שנתמכה ב- 1923 מכספי הג'וינט.
טרם פרוץ מלחמת העולם השנייה התגוררו בכפר כ-40 משפחות יהודיות, קרוב ל-200 איש. בימים הראשונים למלחמה עזבו את הכפר כ-20-30 יהודים לז'שוב, ושם ככל הנראה נרצחו.
עם כניסתם של הגרמנים לכפר, הם החלו בהתעללות ביהודיו, תוך גזיזת זקנים ופיאות, איסור תפילה, ולקיחת גברים לעבודות כפייה. כן הוגבלה יציאת יהודים מהכפר, והם חויבו לענוד סרט עם מגן דוד על זרועם. בראשות היודנרט שהוקם בכפר הועמד בנימין ורובל, ותפקידו היה לספק יהודים לעבודות כפייה יומיות, ולמסור לשלטונות כספים ודברי ערך.
ביוני או יולי 1942 אספו הגרמנים כ-40 צעירים יהודים מהכפר, ושילחו אותם למחנה העבודה פלאשוב. לאחר כמה שבועות, גורשו חלק מיהודי הכפר לבייץ', אך רובם, כ-120 גברים, נשים וטף, הועברו ב-9 באוגוסט 1942 ליער דומברי שליד ז'פייניק ביסקופי, ושם נרצחו ביריות בידי אנשי המשטרה הגרמנית, שבאו מיאסלו ומגורליצה. כל אחד מן המובלים למוות נצטווה לעבור על קרש שהונח מעל קבר אחים, ובעברו את הקרש נורה, ונפל אל תוך הבור. אחדים נפלו אל הבור, המלא סיד לא כבוי, בעודם בחיים. יחד עם תושבי הכפר נרצחו במקום גם יהודים מכפרים סמוכים, ומספר הנספים באתר היה 364 איש.
מיהודי הכפר נותרו בחיים ארבעה בלבד - שלושה שהסתתרו, וניצול אחד ממחנות הריכוז.
אולפן הטלוויזיה של רוסקוסמוס

| --- | --- |

 נתונים כלליים
 תקופת הפעילות:  2005–הווה (כ־19 שנים) 
 מיקום המטה:  מוסקבה 
  
 www.tvroscosmos.ru
 
אולפן הטלוויזיה של רוסקוסמוס (ברוסית: Телестудия Роскосмоса) הוא חטיבת ההפקות של תאגיד החלל הרוסי, העוסק בהפקה וקידום של סרטי תעודה המדגישים אירועים עכשוויים והיסטוריים בתעשיית החלל ברוסיה ומחוצה לה. בסרטים, בתוכניות ובדיווחים של האולפן מוצגים סיפורים על טכנולוגיית חלל מודרנית ואנשים שלוקחים חלק בתוכניות חלל, מדענים, אסטרונאוטים ואנשי חלל והוא מפרסם סרטונים על ההיסטוריה של הקוסמונאוטיקה הסובייטית והרוסית ובענייני אסטרונומיה ופלנטולוגיה.
היסטוריה

אולפן הטלוויזיה של רוסקוסמוס הוקם ב-11 בינואר 2005. האולפן יצר למעלה מחמישים סרטים תיעודיים ששודרו בערוצי הטלוויזיה המרכזיים ברוסיה.
מיולי 2006 עד יולי 2016 שודרה בערוץ הטלוויזיה רוסיה 24 תוכנית שבועית בהפקת אולפן הטלוויזיה בשם "קוסמונאוטיקה", בחסות רוסקוסמוס; מאז ספטמבר 2016 התוכנית עברה לשידור בערוץ היוטיוב של רוסקוסמוס. התוכנית מספרת אודות ההישגים העדכניים של תעשיית החלל הרוסית. מספטמבר 2008 עד מרץ 2009 היה הקוסמונאוט פיודור ניקולאייביץ' יורצ'יחין מנחה התוכנית. מספטמבר 2011 עד אוקטובר 2013 הנחתה את התוכנית דוברת סוכנות החלל הפדרלית אנה וודישצ'בה. בדצמבר 2013 הנחה את התוכנית גאורגי קפטלין.
מאפריל 2010 עד מרץ 2011, בערוץ הקוגניטיבי "הלוויין שלי" ובערוץ הטלוויזיה רוסיה 2 שודרה תוכנית של אולפני טלוויזיה בשם "החלל הרוסי" ושודרה גם בחבילת הערוצים של "טריקולור".
מאז 19 בנובמבר 2010 שודרה תוכנית טלוויזיה חינוכית שבועית בשם "זמן לחלל!" לילדים ונוער.
במרץ 2008 בפורטל האינטרנט "Vesti.Ru", במסגרת פרויקט משותף של ערוץ רוסיה-24 ואולפני רוסקוסמוס, נחנכה תוכנית חדשה בשם "קוסמונאוטיקה". ייחודו של הפרויקט במתן גישה חופשית לחומרי וידאו בלעדיים, כולל שידור חי של שיגור לוויינים וחלליות מנמל החלל בייקונור.
אולפן הטלוויזיה יוצר סרטונים לקידום תעשיית החלל הרוסית במכוני תעופה וחלל עולמיים ומפיק סרטי וידאו בהזמנת המפעלים של רוסקוסמוס, והוא אחראי לכלל השידורים הטלוויזיוניים במתחמים, במפעלים ובמתקנים של תאגיד החלל הרוסי הפדרלי.
בשנים 2007–2009 שידרה תחנת הרדיו Zvezda FM תוכנית משותפת בנושא קוסמונאוטיקה, "קדימה", ארבע פעמים בשבוע. מנובמבר 2009 ועד ספטמבר 2011 עלתה תוכנית הרדיו "סביבת חלל" מדי שבוע בתחנת הרדיו הממשלתית "קול רוסיה".
מאז אוקטובר 2013, הסרטים התיעודיים של האולפן הוצגו במוסקבה בפרויקט המדעי, החינוכי והחינוכי של סוכנות הידיעות RIA Novosti בפרויקט "שני המדעי", שאורגן במשותף עם המוזיאון הפוליטכני.
ב-12 באפריל 2008, הושק אתר האינטרנט של אולפן הטלוויזיה דרכו ניתן לצפות בשידורי האולפנים.
ב-24 במרץ 2009, אולפן הטלוויזיה חנך ערוץ יוטיוב. עד אוגוסט 2017 מספר מנויי הערוץ עלה על 100 אלף ולאולפן הוענק פרס "כפתור הכסף של יוטיוב". בשנת 2016 יצר האולפן את סדרת ההנפשה לילדים "יורה וניורה בחלל".
מאז נובמבר 2019, האולפן משדר שיגורי רקטות בערוץ "השידור הגדול" של חברת טריקולור.
הערות שוליים

↑  И. Максимов «Студия „Роскосмос“ выходит на орбиту». Военно-промышленный курьер № 45 (112) от 30 ноября 2005 года.
↑  Совместный проект «Космонавтика» телеканала «Россия 24» и телестудии Роскосмоса.
↑  «Пора в космос!» Год на орбите. Интервью главного продюсера детско-юношеского телеканала «Карусель» Екатерины Соколовой журналу «Российский космос». 2011
↑  Эксперты: не стоит пытаться перепрыгнуть лунный этап на пути к Марсу. РИА Новости, 7.10.2013
↑  Программа «Космонавтика» на телеканале «Россия-24»
↑  Русский космос на канале Галактика. Журнал «Российский космос», февраль 2012 года.
↑  "החלל הרוסי"
↑
↑  Программа о космонавтике вышла на «Голосе России»
↑  «Программа полета». Совместный проект со студией «Роскосмос»
↑  Проект "Научный понедельник", РИА Новости (ברוסית)רי"א נובוסטי, проект «Научный понедельник»
↑  Телестудия Роскосмоса
↑  "Триколор запустил телеканал нового формата: на «Большом эфире» зрители увидят прямую трансляцию с Байконура". Триколор. 2019-12-03. נבדק ב-2019-12-31.
Show Me How You Burlesque

Show Me How You Burlesque הוא שיר של הזמרת כריסטינה אגילרה אשר יצא מתוך הפסקול, Burlesque: Original Motion Picture Soundtrack, כסינגל מתוך האלבום ב-4 בפברואר 2011, על ידי RCA רקורדס. השיר נכתב על ידי אגילרה, כריסטופר סטיוארט, וקלוד קלי והופק על ידי סטיוארט וקלי. לפיי שהשיר יצא באופן רשמי הוא הודלף בשם "Spotlight".
השיר קיבל ביקורות חיוביות ממבקרי המוזיקה אשר כינו אותו כאחד מהשירים הטובים ביותר באלבום. מבחינה מסחרית השיר לא זכה להצלחה כאשר דורג במספר מצומצם של מדינות ובמקומות נמוכים ברובם. על מנת לקדם את השיר הופיעה איתו אגילרה בתוכנית רוקדים עם כוכבים.
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  אוסטרליה | מצעד הסינגלים האוסטרלי | 29 |  |
|  איטליה | מצעד הסינגלים האיטלקי | 54 |  |
|  ארצות הברית | בילבורד הוט 100 | 70 |  |
|  גרמניה | GfK – טופ 100 | 89 |  |
|  ניו זילנד | המצעד הניו זילנדי הרשמי | 8 |  |
|  פינלנד | המצעדים הפיניים הרשמיים | 23 |  |
|  קנדה | קנדה הוט 100 | 92 |  |
|  שווייץ | המצעד השווייצרי | 26 |  |